
У оквиру овог рада, студент je приказао повезаност комуникација и финансирања иновационих активности са посебним освртом на мала и средња предузећа. Реализовано је истраживање основних особина малих и средњих предузећа, важних за иновационе активности. Приказан је преглед иновативности у Србији и региону, као и одговарајући програми који су на располагању за финансирање у овој области. Посебан део истраживања се односи на конкретан случај једне компаније у Србији и начине на које врше формалну комуникацију у процесу добијања  финансија за иновативне активности.

Summary 

Through this paper, the student showed correlation between communication and financing of innovative activities, with special emphasis on small and medium-sized enterprises. Research was conducted regarding basic characteristics of small and medium-sized enterprises, which are important for innovative activities. Below is an overview of innovations in Serbia and the region, as well as the appropriate programs that are available for funding in this area. A special part of the research relates to the specific case of a company in Serbia and the ways in which they conduct formal communication in the process of obtaining finances for innovative activities.

1. Увод

Мала и средња предузећа представљају значајан привредни сегмент у скоро свим државама. Она стварају велики број радних места, остварују високу бруто додату вредност и промета због чега се сматрају окосницом раста и развоја националних економија. Посебно су значајна за земље у транзицији, услед њиховог високог степена незапослености, отежане привредне активности, недостатка инвестиција, великог броја неликвидних државних предузећа. Мала и средња предузећа имају важну социјалну функцију, јер апсорбују вишак радне снаге, тако што нуде нова радна места.
Једна од најважнијих карактеристика малих и средњих предузећа је да се прилагођавају на много лакши начин од великих пословних система, зато што су флексибилнија и склонија ка иновацијама и ризичним подухватима. Мала и средња предузећа имају улогу да подстакну јачање конкуренције. Да би могли да опстану на тржишту, конкуренти морају унапредити квалитет производа и услуга, морају улагати у развој нових идеја и снизити цене својих услуга.

     Од 2000. године до појаве светске економске кризе остварен је велики раст запослености, бруто друштвеног производа и извоза. Мала и средња предузећа су учествовала у привредном расту Републике Србије и тада је остварен контакт са развијеним тржишним економијама. Приоритетни циљ је постала тежња да се сектор малих и средњих предузећа подстакне и унапреди.

    Финансијски неуспех малих и средњих предузећа је тема о којој се често говори, а то је најчешће последица недовољног улагања у даљи развој предузећа. Да би предузеће било још јаче, потребно је реинвестирати добит. За инвестирање у мала и средња предузећа потребни су повољни извори. Највећи проблем је ограничен приступ изворима финансирања. Менаџмент малих и средњих предузећа је у том случају у недоумици да ли треба улагати у раст и развој предузећа из позајмљених или из сопствених извора односно колико капитала треба прибавити из позајмљених извора, колико од стране других инвестирора, да ли позајмљивати од банака или других финансијских институција. Углавном се одлучују или за један извор или комбинацију више извора финансирања.

Слика 1. Значај континуираног инвестирања за опстајање и раст предузећа    (11)
Извори финансирања за мала и средња предузећа су ограничени. Управо из тог разлога мала и средња предузећа морају бити упозната са свим алтернативама, и са свим предностима и манама.

Предузећа опстају захваљујући способности да искористе напредно знање и да створе новине које се могу позитивно одразити на предузеће. Иновације у предузећу играју све већу улогу. Оне на непосредан начин услуге малих и средњих предузећа подижу на виши ниво, трансформишу их у економску вредност и богатство и тиме малим и средњим предузећима обезбеђују конкурентну предност у односу на остала конкурентска предузећа. Из тог разлога иновацијама треба дати простора и довољно капитала, како би се развијала у правом смеру. 

Светски економски форум је дефинисао конкурентност кроз оцену 12 група параметра. Међу њима се налази и иновативност. Постоји велики број студија о иновационим карактеристикама, чиме се и доказује колики значај имају иновације. 

2. Појам малих и средњих предузећа

Подела предузећа се врши на основу више критеријума. Према делатности предузећа се деле на производна и услужна предузећа, а према величини на мала, средња и велика. (1)
Према критеријуму Европске уније, мала и средња предузећа се дефинишу на следећи начин:
· Мала предузећа имају до 50 запослених радника и укупни биланс не прелази 10 милиона евра годишње;

· Микро предузеће запошљава до 10 људи и има укупни годишњи биланс од 2 милиона;

· Средња предузећа запошљавају 250 људи, и укупни приход им је до 50 милиона годишње. (2)

Табела 1. Критеријуми дефинисања микро, малих и средњих предузећа (8)

	Дефиниција 

Европске уније
	Микро
	Мала 
	Средња 

	Број запослених
	         < 10
	        < 50
	       < 250

	Укупан приход
	
	< 7 милиона евра
	<40 милиона евра

	Укупна средства (актива)
	
	< 5 милиона евра
	<27 милиона евра

	Дефиниција Светске банке
	Микро
	Мала 
	Средња 

	Број запослених
	< 10
	< 50 
	< 300

	Укупан приход
	< 0,1 милиона евра
	< 3 милиона евра
	< 15 милиона евра

	Укупна средства (актива)
	< 0,1 милиона евра
	< 3 милиона евра
	< 15 милиона евра

	Према нашим законима
	Микро
	Мала 
	Средња 

	Број запослених
	
	< 50
	< 250

	Укупан приход
	
	<1,65 милиона евра
	< 8,25 милиона евра

	Укупна средства (актива)
	
	<1,24 милиона евра
	< 6,2 милиона евра


Седамдесетих година прошлог века долази до процвата малих и средњих предузећа. Самим тим, она постају велика конкуренција великим предузећима. Велика предност је била у томе што су поред традиционалне технике и технологије ова предузећа почела све више да примењују нову и високу технологију у свом пословању.
Карактеристике 

Предности малих и средњих предузећа

1. Велика самосталност, која са собом носи и велику одговорност за успешно пословање;
2. Могућност брже тржишне прилагодљивости. Због своје величине мсп се брже прилагођавају променама на тржишту, и лако се могу прилагодити захтевима потрошача; 
3. Могућност запошљавања чланова породица, што то позитивно делује на остале чланове фирме, јер влада хармонија унутар фирме;
4. Сигурност посла;
5. Предузетник је уједно и менаџер који одлучује о свему;
6. Финансијски успех- већа зарада коју предузетник може да заради самостално, него као запослен у некој фирми;
7. И можда најупечатљивија предност је изазов који постоји код власника, јер је свестан колико ризикује и у случају великог успеха, свестан је да је сам одговоран за исти и то му пружа велику сатисфакцију и испуњеност. (7)

Недостаци малих и средњих предузећа

1. Недостатак финансијских средстава, поготово у фази развоја предузећа;
2. Слабо планирање, које може бити последица недостатака адекватних информација у датом тренутку;
3. Тржиште, на којем места има само за најбоље, што је огроман притисак за ново отворена предузећа која тада морају бити најбоља у својој делатности;
4. Недостатак квалификације. Дешава се да су предузетници некада превише уверени у свој успех и мисле да је довоњно само иновација и да ће се она сама продати; 
5. Претерана опседнутост решавању тренутног проблема, када треба гледати будућност и радити на превенцији будућих проблема који могу настати;
6. Породични проблеми, који најчешће доводе до престанка рада предузећа; (3)
7. Повећање одговорности предузетника, јер тада предузетник преузима више функција у предузећу;
8. Подложност финансијским кризама и неликвидности;
9. Брзо нарушавање успеха услед појаве конкуренције. (7)

У Србији, подела предузећа се врши на основу 3 критеријума и то:

· броја запослених,
· годишњег прихода и,
· вредности имовине утврђене на дан састављања финансијских извештаја у пословној години.

Као што се у Табели 1. види код малих предузећа број запослених не прелази 50, и годишњи приход је  1,65 милиона еура, док је код средњих број запослених до 250, и годишњи приход до 8,2 милиона евра. (9)
     Једна од најбитнијих разлика између малих и средњих предузећа је у начину управљања, организацији рада и у организационој структури. Код средњих предузећа имамо хијерархију што се организационе структуре тиче, док код малих предузећа организациона структура је једноставна и неформална. Са порастом предузећа, расту и проблеми везани за текуће пословање. Да би смањили проблеме, потребно је запослити професионалне менаџере. (1)
2.1.  Значај малих и средњих предузећа

Европска повеља за мала и средња предузећа се усваја 2002. године. Повењу доносе лидери Европске уније и њоме позивају да се пружи подршка малим и средњим предузећима и да им се помогне, посебно у областима везаним за образовање и обуку предузетника, као и увођењем ефикасног пореског и финансијског система. То је допринело до тога да се призна велики значај сектору МСП-а. (4)

Сектор МСП-а представља огроман сегмент у привредама скоро свих земаља света. У нашој земљи то је најефикаснији део привреде. МСП су носиоци привредног раста и запошљавања. Иако је овај сектор најефикаснији, учешће овог сектора у укупном броју предузећа и запошљавању је на нивоу просека Европске уније. МСП подстичу развој нових технологија и иновативност.

Светска економска криза утицала је значајно и на сектор МСП-а. Опала је тражња услуга које нуде МСП, смањене су инвестиције, како државне, тако и иностране, појавио се огроман проблем везан за наплату услуга које нуде МСП, смањена је кредитна способност и ликвидност. Да би се квалитет пословања МСП-а довео на ниво МСП-а у Европи тежи се кластер приступу. Кластер приступ у основи значи кооперација, односно удружење два или више предузећа, чиме треба да се омогући већи учинак тих предузећа.(5)

На подручју Европске уније постоји преко 200 милиона предузећа, од чега су 99% мала и средња предузећа. Највећи обрт капитала имају трговинска предузећа, и она предузећа у индустријском пословању. (8)

Постојање здравог и динамичног сектора МСП представља стабилизатор нових радних места, повећања запослености, иновација, креирања благостања и пореских прихода. Величина и флексибилност МСП омогућавају им да се лакше и брже прилагоде променама на тржишту. Ова предузећа успевају да својим производима и услугама задовоље потребе све захтевнијих потрошача. Значај МСП за локалне заједнице је велики у погледу отварања могућности за запошљавање на првом месту ниско квалификованих радника, жена и младих људи, који имају огроман удео у укупној незапослености.

           МСП остварују значајну улогу на локалном, али још израженије на националном нивоу. Ова предузећа доприносе привредном развоју и смањењу сиромаштва у националним економијама и значајан су фактор у глобалном пословању. Посебно је важна њихова улога у односима са великим предузећима. Наиме, као партнери и учесници у мрежама снабдевања, МСП нуде производе и услуге и могућности за развој нових потрошачких група које коришћењем традиционалних канала дистрибуције великим предузећима нису доступне. Укључивање МСП у ланце снабдевања великих пословних система је, такође, значајан извор унапређења продуктивности и ефикасности целокупних привреда и предуслов остваривања циља локализације стварања вредности. Тако што се фокусирају на специјализоване тржишне нише и следе стратегију унапређења конкурентности, ова предузећа су склонија предузимању иновативних активности доприносећи на тај начин развоју нових или унапређених производа и услуга, нових техника продаје и дистрибуције и нових неоткривених тржишта. МСП су значајна и из перспективе локалних финансијских институција, нарочито у транзиционим и земљама у развоју, из разлога што представљају потенцијално изразито профитабилно тржиште.(10)   

График 1. Структура МСП сектора Републике Србије из 2006.године

На графикону се јасно види да микропредузећа имају највећи удео у запошљавању. Умањен удео запошљавања у малим и средњим предузећима је услед бројних проблема, међу којима су погрешне процене, које су везане за неадекватан ниво знања и недовољно коришћење нових технологија и иновација. (13)
Индустрија има велики утицај на повећање запослености, техничког напредка и повећање зарада. МСП представља стуб приватног сектора, учествујући и до 60% укупне запослености. МСП су више радно интезивна, него капитално. Како се ова предузећа прикључују великим предузећима себи дају шансу за већи напредак, самим тим теже да преузму улогу подуговарача. За МСП је карактеристично да је продуктивност рада испод просека. Један од разлога је што су превише мала да би дошла до изражаја, односно да би била ефикасна као велика предузећа. (9)
У периоду од 2000. до 2010. године, истраживањем је доказано да је креирано 85% нових радних места баш у сектору МСП, и то у предузећима која су млађа од пет година. У поређењу са великим предузећима то је дупло више. (14)
Допринос МСП је велики и у погледу економског раста, што је последица склоности ризику и иновацијама. МСП апсорбују вишак радне снаге, и тиме имају и велику социјалну функцију. Повећањем броја МСП, доприноси се стварању конкуренције и на тај начин МСП морају унапредити свој квалитет и услугу, али и снизити цену својих производа.

Kaда је стопа профитабилности у питању, то јест учешће у стварању бруто оперативног вишка, она је највећа у великим предузећима, а најмања у микро предузећима. Ипак највећа склоност ка инвестирању у 2009. години је код микро предузећа (20,4%) (Табела 2). То је тако због чињенице да постоји неки минимум инвестиција које су фиксне и важне, без обзира на то колика је величина предузећа или количина оствареног промета.
Табела 2: Профитабилност и склоност ка инвестирању у нефинансијском сектору привреде ЕУ у 2009. Години (10)[image: image5.png]- Y%~

Од 2000.године до појаве светске економске кризе, запошљавање је било најзаступљеније у сектору малих и средњих предузећа. Самим тим, тај сектор је био најефикаснији сегмент привреде. 2010. годинe нефинансијски сектор домаће привреде је запошљавао укупно 1.227.551 лица, од чега је 66,4% било ангажовано у сектору МСП. Од 2004.до 2008. године дошло је до повећања запослености у МСП-у, што је у одређеној мери довело до смањења  запослености у великим предузећима. Међутим, због кризе дошло је до смањења запослености у сектору МСП што је проузроковало смањење укупне запослености у привреди Србије. У 2010. у односу на претходну годину запосленост у МСП сектору је смањена за 6,6% или за 57.655 радника.

У односу на 2008.годину, у 2009. години су смањена улагања у сектору МСП, али укупно учешће МСП-а у погледу инвестиција нефинансијског сектора је повећано што се може видети у Табели 3. Износило је 52,6%. За инвестиције, у периоду од 2006.до 2009. Године, МСП је издвојио 11,6 милијарди еура, док су велика предузећа издвојила 10,9 милијарди еура. Из овога се може видети да су МСП склонија инвестирању. (9)
Табела 3: Инвестиције, Србија, 2009.

3.Појам и дефиниција иновације

Иновација представља успешно коришћење нових идеја.

Напоран рад, креативност и истраживање може довести до нових сазнања, односно до инвенције, која представља идеју. Затим је потребно уложити велики труд и рад да би се развио дизајн и да би се дошло до комерцијално одрживе иновације. (25)

У пословном смислу, иновација представља нови начин да се нешто уради, а да притом створимо неку вредност. (26) Да би се назвала иновацијом, мора задовољити одређене потребе, а посебно потребе потрошача. Иновација мора укључити машту, иницијативу и применити информације да би се дошло до одређеног производа. Она је и неки вид ризика за предузећа. (27) 
4. Преглед студија о иновативности Србије и региона

Повећањем броја малих и средњих предузећа, повећава се и конкуренција. У тим тренуцима предузећа се труде да пруже што боље услуге и производе, односно да буду најбољи у делатности коју обављају. Најбоље је оно предузеће које зна да у датом тренутку пласира своје производе на најбољи могући начин и буде склоно увођењу иновација.(16)
 Предузећа су у предности када је конкурентност у питању путем иновација. Конкурентност се изражава кроз способност привреде да учествује у привредном расту и да је у стању да уводи иновације. Ту спада нови принцип пословања, увођење нових технологија и нових производа, а то се добија инвестирањем у побољшање вештина и знања. (17)

Последњих година рађене су бројне анализе иновативних карактеристика држава, где се дошло до одређених резултата. Неке од карактеристика су описане у следећем делу рада.
4.1.  Индекс глобалне конкурентности 
Глобална конкурентност се заснива на индексу глобалне конкурентности (ГПИ), а он зависи од анализа и оцена 12 тачака. Те тачке представљају стубове конкурентности, и то су институције, макроекономско окружење, инфраструктура, здравље и основно образовање, високо образовање и обука, ефикасност тржишта рада, технолошка спремност, развој финансијског тржишта, пословна софистицираност и иновације финансијског тржишта. Индекс се исказује на лествици од 1 до 7, као и свака од поменутих 12 категорија.  (16)
Табела 4. Индекс глобалне конкурентности (2007.-2014.године)(18)
	Година
	Албанија

	БИХ
	ХР
	Грчка
	Мађарска
	MK
	Црна Гора
	Румунија
	Србија
	Словачка
	Словенија

	2007
	3,48
	3,55
	4,20
	4,08
	4,35
	3,73
	3,91
	3,97
	3,78
	4,45
	4,48

	2008
	3,55
	3,56
	4,22
	4,11
	4,22
	3,87
	4,11
	4,10
	3,90
	4,40
	4,50

	2009
	3,72
	3,53
	4,03
	4,04
	4,22
	3,95
	4,16
	4,11
	3,77
	4,31
	4,55

	2010
	3,94
	3,70
	4,04
	3,99
	4,33
	4,02
	4,36
	4,16
	3,84
	4,25
	4,42

	2011
	4,06
	3,83
	4,08
	3,92
	4,36
	4,05
	4,27
	4,08
	3,88
	4,19
	4,30

	2012
	3,91
	3,93
	4,04
	3,86
	4,30
	4,04
	4,14
	4,07
	3,87
	4,14
	4,34

	2013
	3,85
	4,02
	4,13
	3,93
	4,25
	4,14
	4,20
	4,13
	3,77
	4,10
	4,25

	2014
	3.84
	n.a.
	4.13
	4.04
	4.28
	4.26
	4.23
	4.30
	3.90
	4.15
	4.22


Србија је земља која има 7,2 милиона становника. Њен индекс глобалне конкурентности за период од 2014. до 2015. је 94 (највиши је 144), што је на лествици 3,9. 

Из приложених резултата који се налазе у Табели 4. можемо закључити да се индекс глобалне конкурентности све више повећава из године у годину. Најпроблематичнији фактори за пословање су: неефикасна државна бирократија, приступ финансирању, корупција, политичка нестабилност, пореске стопе, девизни прописи, криминал и крађа, инфлација, неадекватно образована радна снага, порески прописи, нестабилност владе / државни удари, неадекватно снабдевање инфраструктуре, рестриктивни прописи о раду, слабо јавно здравље, слабо радна етика домаће радне снаге и недовољан капацитет за иновативне подухвате. (19)
Индекс глобалне конкурентности се базира, према одређеним корацима, на прикупљању и обради јавно доступних информација као и на додатном истраживању пословних светских лидера, које се спроводи у току године.. На основу добијених података, Светски економски форум са групом својих партнера изводи 113 показатеља уз помоћу којих се прави индекс.  (16)
Србија има лошу конкурентску предност, али постоји простор за унапређење исте. Треба се усредсредити на стране директне инвестиције, које би уз помоћ својих савремених технологија производе Републике Србије подигле на виши ниво. На тај начин би ти производи постали атрактивнији за друга тржишта. Такође, једна од препорука је да се побољшају услови везани за институције и инфраструктуру, као и да се боље реализује стратегија фирми и ривалитет, што ће се постићи кроз регулацију тржишта роба и услуга. (20)
4.2. Индекс економије знања

Стално улагање у иновације, образовање, комуникационе и информационе технологије доводи до повећане употребе знања и до стварања знања у привреди. Светска банка је започела програм ,,Знање за развој“ (Knowledge for Development, K4D) помоћу којег утиче на земље да између себе упореде своје предиспозиције и знања у приступу и коришћењу способности за стицање конкурентске предности и побољшање раста у друштву знања. Овакав програм је утемењен на методологији за процену знања (Knowledge Assessment Methodology, KAM) која заокружује 148 структурних и квалитативних променљивих за 146 држава. Коришћене информације произилазе из више извора, а променљиве су усаглашене и оцељене на скали од 0 до 10. Индекс знања (Knowledge Index, KI) и индекс економије знања (Knowledge Economy Index, KEI) су индекси који се највише користе, а настали су применом овог пројекта (World Bank, 2012). (16) 
КЕИ показује способност земље да економију засновану на знању што више развија односно указује на ефикасност коришћења знања земље за привредни развој. КИ указује на укупан потенцијал земље за развој знања. Он мери могућности земље да прошири своје знање, да га усвоји и створи. (21)
Табела 5. Ранг водећих земаља у транзицији према индексима КЕИ и КИ (22)
	Ранг
	Држава
	КЕИ
	КИ
	Иновације
	Образовање

	
	Шведска
	9,43
	9,38
	9,7
	8,92

	1.
	Естонија
	8,40
	8,26
	7,75
	8,60

	2.
	Чешка 
	8,14
	8,00
	7,90
	8,15

	3.
	Мађарска
	8,02
	7,93
	8,15
	8,42

	4.
	Словенија
	8,01
	7,91
	8,50
	7,42

	5.
	Литванија
	7,80
	7,68
	6,82
	8,64

	9.
	Хрватска
	7,29
	7,27
	7,66
	6,15

	10.
	Румунија
	6,82
	6,63
	6,14
	7,55

	11.
	Бугарска
	6,80
	6,61
	6,94
	6,25

	12.
	Србија
	6,02
	6,61
	6,47
	5,98

	13.
	Русија
	5,78
	6,96
	6,93
	6,79

	15.
	Македонија
	5,65
	5,73
	5,15
	6,74


4.3. Индекс глобалне иновативности

Индекс глобалне иновативности је уведен да би се осавременио начин на који се мери иновативност. Индекс глобалне иновативности може се рачунати као просек два подиндекса: подиндекса улагања у иновације и подиндекса резултата иновације, а резултати се показују на скали од 0 до 100.
· Подиндекс улагања у иновације заокружује делове који би могли да остваре иновативне активности. Сабрани су у пет група: (1) институције, (2) људски капитал и истраживања, (3) инфраструктура, (4) тржишна софистицираност, и (5) пословна софистицираност. 

· Подиндекс резултати иновација приказани су у две групе: (6) резултати знања и технологије и (7) креативни резултати. 

Ове године узима се у обзир и индекс иновационе ефикасности, који показује однос ова два подиндекса. За прорачунавање индекс глобалне иновативности користе се 84 индикатора који су хијерархиски распорђени, зависно од степена развитка државе. Ови показатељи  су прикупљни из многих извора, међу којима се налазе и подаци Светске банке, Oрганизације за економску сарадњу и развој – ОЕЦД, сопствена истраживања и композитни показатељи на основу више извора. (16) 
Табела 6. ГИИ у 2014 појединих земаља  (23)

	Пласман
	Земља 
	Резултат
	
	Проценат пласмана

	       1
	Швајцарска
	     64.8
	-
	     1.00

	       2
	Енглеска
	     62.4
	-
	     0.99

	       3  
	Шведска
	     62.3
	-
	     0.99

	       4
	Финска
	     60.7
	-
	     0.98

	94
	Албанија
	30.5
	-
	0.35

	81
	Босна и Херцеговина
	32.4
	-
	0.44

	67
	Србија
	35.9
	-
	0.54

	63
	Украјина
	36.3
	-
	0.56

	60
	Македонија
	36.9
	-
	0.58

	59
	Црна Гора
	37.0
	-
	0.59

	58
	Белорусија
	37.1
	-
	0.60

	55
	Румунија
	38.1
	-
	0.62

	50
	Грчка
	38.9
	-
	0.65

	49
	Руска Федерација
	39.1
	-
	0.66

	45
	Пољска
	40.6
	-
	0.69

	42
	Хрватска
	40.7
	-
	0.71

	43
	Молдавија, Вес.
	40.7
	-
	0.70

	44
	Бугарска
	40.7
	-
	0.70

	39
	Литванија
	41.0
	-
	0.73

	37
	Словачка
	41.9
	-
	0.75

	35
	Мађарска
	44.6
	-
	0.76


Оне земље које више улажу у иновативност и у усавршавање што се тиче знања, те земље имају висок проценат могућности да се развију и расту. Већина земаља има исти проблем, што је олакшавајућа околност за увођење истог принципа побољшања тзв. РДИ (истраживање, развој, иновација) политика. Та политика је усмерена на побољшање разумевања проблема и на бољу размену искуства. (24) 
4.4.  Иновациони индекс Европске уније


Иновациони индекс Европске уније (Innovation UnionScorebord, 2011) је метод који је развијен до стране Европске уније који има за циљ да изађе у сусрет државама у надгледању инплементације стратегије Европа 2020. Кроз овај индекс постоје могућности за оцену и упоређивање иновационе карактеристике 28 земаља чланица ЕУ као и Исланда, Македоније, Норвешке, Србије, Швајцарске и Турске. Индекс постоји од 2001. године и омогућава преглед узајамних односа добрих и лоших иновационих система одређених држава.


Индекс се заснива на анализи три групе показатеља иновација у осам димензија, кроз укупно 25 различитих показатеља. Прву групу показатеља чине чиниоци који омогућавају иновацију али нису за систем унутар фирми и покривају три димензије иновација: (1) људске ресурсе, (2) отворен, поуздан и занимљив истраживачки систем, и (3) финансије и подршку. Друга група показатеља служи за увид иновативности на нивоу фирми и она укључује три димензије иновације: (1) инвестиције фирме, (2) предузетништво и (3) интелектуалну својину. Трећа група показатеља заокружује систем иновационих активности фирми кроз две димензије: иноватори и економски ефекти.
Углавном се сви подаци сакупљају кроз редовна истраживања Еуростата, а остале информације из међудржавних познатих извора као што су ОЕЦД, Скопус и слични. Резулати су усклаћени и представљају се на скали од 0 до 1. На основу остварених циљева, иновациони индекс Европске уније ставља све државе у четири групе: (1) иновационе лидере, (2) иновационе пратиоце, (3) умерене иноваторе и (4) скормне иноваторе.(16)
4.5.  Анализа и дискусија поменутих студија


На основу свих горе наведених студија можемо доћи и до одређених закључака, иако се међу собом разликују.

Земље као што су Швајцарска, Шведска, Данска, Финска, Холандија, Немачка, Хонг Конг, Сингапур, Јужне Кореја, Тајван, САД, Канада, Јапан и Велике Британија су према свима показатељима предводници у иновацијама. Заједничка ставка овим земљама је јака економија, која се  заснива на знању и у којој на уједначен начин улажу у развој иновација и пословни и државни сектор. Представља их одлична инфраструктура, политичка стабилност и владавина права, напредан систем истраживања и развоја са добрим међународним везама као и завидан број предузећа, који функционишу на глобалном нивоу. Широка и иновативна школа талентоване радне снаге и непрестане инвестиције у ИТ сектору је карактеристична за набројане земље. У тим државама индустрија је најјачи покретач истраживања и развоја, па тек онда долазе на ред универзитети и јавне институције.


Иновациони лидери не представљају географски и демографски велике земље, нити су оне богате природним ресурсима. Већина поменутих држава су може се рећи мале, где већина има мање од 0,5 % светске популације. Приказани подаци нам указују да је иновација једна глобална модерна појава. (16) Исто тако можемо закључити да су резултати земаља у региону знатно лошији од земаља предводника.

 Слика 2: График глобални индекс иновативности  (16)

Слика 2. нам говори да су земље региона, као група, далеко испод просека ЕУ28. Како би се разјаснило како је дошло до овакве разлике, направиће се паралела између карактеристике региона и ЕУ28 по постављеним седам категорија које се анализирају при рачунању индекса глобалне иновативности, који је објашњен у делу 4.3. Првих пет група су подиндекси и они говоре о улагању у иновације, а задња два подиндекса описују резултате иновативне активности.


Када се говори о разликама у иновативним карактеристикама које постоје између држава југоисточне Европе, изгледа као да постоје две групе земаља – оне које брже прихватају стандарде Европске уније и друге које то раде спорије. Чланство Бугарске и Румуније у Унији не подразумева да су ове земље постигле завидни стандард у свим сегментима, а посебно економским. Прву, мало бољу групу држава региона чине Хрватска, Бугарска, Грчка и Црна Гора, док ову другу групу чине Србија, Македонија, Босна и Херцеговина, Турска и Албанија.

Слика 3:  Поређење перформанси Србије и просека југоситочне Eвропе по елементима глобалног индекса иновативности


Србија се може сврстати у земљу која има предност када су људски ресурси у питању, односно истраживачки систем, док је у заостатку када се ради о учествовању индустрије у дотирању новца и спровођењу развоја и истраживања. Спада и у политички нестабилне државе, што води до слабљења институција. Можда највећи проблем Србије лежи у несагледавању стручног кадра. Србија спада у водеће земље, коју млади и образовани људи напуштају. Једина позитивна ставка је та, да се она налази на 7 месту (од 141 земље) по ефикасности иновација.(16)
5. Финансирање иновација

Услед недостатка могућности да се предвиди успех иновација, постоји огроман ризик при финансирању истих. Највећи проблем, који представља велику препреку у развоју и расту МСП-а је отежано финансирање. На самом почетку развоја, МСП користе сопствене изворе финансирања, што је у том тренутку и довољно. Касније како предузеће расте, веће су и потребе. Тада власник нема више могућности да финансијски то испрати и долази у фази када мора да размотри коришћење екстерних извора финансирања све у циљу развијања пословања и инвестиција. 
МСП се могу финансирати из интерних и екстерних извора, као и комбиновањем истих.  МСП углавном користе интерне изворе финансирања до којих долазе продајом имовине или користе сопствена новчана средства. Што се ексерних извора тиче, ту имају формалне и неформалне изворе финансирања. У формалне спадају кредити комерцијалних банака, лизинг, микрокредитирање, фондови ризичног капитала, трговачки кредити и сл. 
МСП најчешће комбинују различите изворе финансирања, јер имају огроман проблем услед лимитираних извора финансирања. Један од разлога је тај што су ова предузећа регистрована или као друштва са ограниченом или неограниченом одговорношћу или као самосталне радње. 
У Србији МСП обезбеђују финансијска средства уз помоћ кредита комерцијалних банака, факторинга, лизинг компанија, тржишта капитала, пословних анђела или путем микрокредитних организација. (9)
 Србија има велики проблем да се суочи са огромним изазовима у приступању Европској Унији. Самим уласком у Европску унију, Србији би се отворила прилика да искористи финансијске ресурсе буџета ЕУ, имала би приступ финансијским средствима, која би послужила као велика подршка у развоју постављених циљева и дошло би до развоја и раста економије Србије и њеног друштва. Да би ове могућности могле да се искористе, Србија мора да разуме процес функционисања ових фондова.

Установљено је да 99% (67% радних места) свих предузећа чине МСП, тако да оно што је добро за МСП, добро је за економију ЕУ. Све чланице ЕУ, као и кандидати за приступ ЕУ имају могућност да учествују у програму финансирања од стране ЕУ, под условом да плате годишњу накнаду, тзв. улазницу. 
Србија има могућност да се финансира из ИПА-е (Инструмент  за претприступну помоћ). Финансијска вредност ИПА програма за период 2007-2013 износила је скоро 11,5 милијарди €, од чега је 1.4 милијарди € издвојено за Србију. ИПА се састоји од пет компоненти, од којих Србија користи подршку две компоненте и то подршку за транзицију и изградњу институција и прекограничну сарадњу (сарадњу између себе или са државама чланицама ЕУ). Основна разлика између ИПА и ЕУ програмима је да је ИПА намењен само за претприступне земље и земље у процесу приступа да их подрже на путу ка чланству у ЕУ, док ЕУ програми су намењени земљама чланицама, али су отворени за друге државе. 
Главне разлике између ИПА-е и програма Европске уније су наведене у Табели 7.
Табела 7. Разлике између ИПА-е и програма Европске уније (28)
	ИПА
	ЕУ програми

	Отворен само за претприступне/ државе које приступају ЕУ


	Отворена за државе чланице ЕУ, али отворен и за друге државе

	Корисници су углавном државне институције
	Корисници пројекта осим државних институција могу бити и МСП, невладине организације, образовне институције итд. 

	Суфинансирање је обавезно на нивоу пројекта
	Улазницу плаћа држава, док суфинансирање је на нивоу пројекта. 

	Одабир пројеката су одговорност централне државне институције


	Одабир пројеката је одговорност европске комисије

(у неким специфичним случајевима у консултацији са државним институцијама)


2012. године, европска институција је усвојила предлог за регулисање новог инструмента подршке који ће покривати период од 2014. до 2020. године. Нови инструмент ће се фокусирати на подршку приватног сектора. (28) 
5.1. Програми ЕУ доступни за Србију 

Европска унија нуди више опција које су доступне Србији. Програми су:
1. Седми оквирни програм за истраживање, технолошки развој и огледне активности (ФП7). 

Ово је главни инструмент ЕУ за финансирање истраживања у Европи. Дизајниран је да одговори на потребе Европе када су запосленост, конкурентност и квалитетан живот у питању.
2. Напредак

Представља финансијски инструмент подршке развоју и кординацији политике ЕУ у областима запошљавања, социјалне инклузије, социјалне заштите, условима рада, против дискриминације и родне равноправности. 
3. Култура

Овај програм има за циљ да постигне три циља: промовисати прекограничну мобилност оних који раде у сектору културе, да подстакне транснационалне циркулације културног и уметничког учинка.
4. Оквирни програм ЕУ за конкурентност и иновативност (ЦИП)

Програм се фокусира на подршку МСП-а у области енергетске ефиканости и обновљивих извора енергије, подршку политике информационо-комуникационих технологија, и подршку иновацијама и предузетништву.
5. Царина 2013

Даје прилику управи ЕУ и Европској комисији прилику да сарађују у областима од високог  заједночког интереса.
6. Порез 2013

Омогућава националној пореској управи да створи и размени информације и експертизе.
7. Сигурнији интернет програм

Овај програм има за циљ да заштити децу и младе који користе интернет. Да подигне свест јавности о илегалном садржају, штетном утицају и понашању.
8. Програм доживотног учења

Везан је за студентске посете, размене и умрежавање активности, намењен је свим учесницима који су укључени у образовање и обуку.
9. Европа за грађане

Кроз овај програм, грађани су укључени у транснационалне размене и активности сарадње. Тиме развијају осећај припадности чиме учествују у развијању Европских идеала и подстицању процеса Европске интеграције.(28)
5.2.  Програм министарства економије и регионалног развоја 

Министарство економије и регионалног развоја сада Министрарство привреде, има програм који је још увек на снази, за развој МСП-а. Тај програм има одређени фонд новчаних средстава која се користи, а све у складу са Законом о буџету Србије. Мере подршке у сарадњи са Националном агенцијом за регионални развој су пружене МСП, предузетницима и задругама за јачање иновативности, развоју иноватиних кластера и МСП која имају тенденцију брзог раста (тзв.газеле). Основни циљ овог пројекта је да повећа иновативност и конкурентност предузећа.

Постоје три мере подршке:
5.2.1. Мере подршке малим и средњим предузећима     предузетницима и задругама за јачање иновативности

5.2.2. Мере подршке малим и средњим предузећима која имају тенденцију брзог раста – Газеле

5.2.3. Мере подршке развоју иновативних кластера
5.2.1.  Мере подршке малим и средњим предузећима     предузетницима и задругама за јачање иновативности
Пројекат је спроведен 2009.године и буџет је тада износио 44, 4 милиона динара. Новац је искоришћен за финансирање 85 МСП-а. 

Циљ програма је да се подржи култура инвестирања у иновативност, самим тим да се повећа конкурентност.  

Утврђена су тачна права за коришћење ових бесповратних средстава, исто тако и услови који морају да се испуне, да би се добио новац. Неки од главних услова су да је предузеће регистровано, да су измирена сва дуговања по основу пореза и доприноса, да нема стечајног поступка, одсуство ранијег финансирања активности за коју се подноси пријава из средстава буџета Републике Србије, буџета локалне самоуправе или донаторских организација итд. Утврђен је тачан износ бесповратних новчаних средстава као и однос између сопствених и добијених средстава

Комисија за оцењивање и селекцију захтева на основу критеријума у Табели 8. доноси одлуку о избору активности чији ће трошкови бити суфинансирани.
Табела 8: Критеријуми за оцењивање пријава у складу са Мером подршке

МСП и задругама за јачање иновативности

	Критеријуми
	Maks. broj

Bodova

	1. Квалитет предложене иновативне активности и њен утицај на повећање конкурентности
	мин. 5–

макс.25)

	1.1. Врста иновативне активности
	

	развој новог производа или услуге/ побољшање постојећег и увођење новог процеса производње /откуп права на домаћи патент/мали патент и патентну документацију
	/15

	значајно побољшање постојећег производа или услуге/ израда нових колекција у модној индустрији
	/10

	израда индустријског дизајна/редизајна производа / маркетинг планирање развоја производа/услуге/ израда нове амбалаже производа
	/5

	УКУПНО (1.1.)
	/

	1.2. Значај иновативне активности (према подацима из поља 29, 30 и 31 из Пријавног формулара)
	

	Велики
	10

	Стедњи
	

	Мали
	

	УКУПНО (1.2.)
	/

	УКУПНО БОДОВА (1.1.+1.2.):
	/

	2. Улагања у иновативне активности у претходном периоду, претходна сарадња са НИО, факултетима, лабораторијама, консултантским кућама и другим фирмама и организацијама
	мин. 0–

макс.15

	2.1. Улагања у истраживање и развој у 2010.години. Издвајања за истраживање и развој,  Укупан приход 
	

	>2%
	/5

	0 – 2%
	/3

	није било издвајања
	/0

	УКУПНО (2.1.)
	

	2.2. Претходна сарадња са НИО, факултетима, лабораторијама, консултантским кућама и другим фирмама и организацијама
	

	сарадња са НИО, факултетима, лабораторијама односно сарадња НИО, факултетима, лабораторијама и консултантским кућама и другим фирмама и организацијама
	/10

	сарадња са консултантским кућама и другим фирмама и организацијама
	/5

	није било сарадње
	/0

	УКУПНО (2.2.)
	/

	УКУПНО БОДОВА (2.1+2.2.):
	/

	3. Кретање пословања (2009. и 2010.)
	мин. 2–

макс.20

	3.1. Економичност пословања, Укупан приход, Укупан расход  (2010)
	

	>1, 26
	/5

	1,1– 1,26
	/3

	1– 1,1
	/1

	3.2. Остварен раст економичности пословања, Економичност (2009/ 2010).
	

	> 1
	/5

	= 1
	/3

	<1
	/0

	3.3. Продуктивност пословања, Укупни приходи , Број запослених  (2010)
	

	>15000
	/5

	4600– 15000
	/3

	0– 4600
	/1

	3.4. Остварен раст продуктивности пословања,  Продуктивност (2010/ 2009 )
	

	>1
	/5

	=1
	/3

	<1
	/0

	УКУПНО БОДОВА (3.1.+3.2.+3.3.+3.4.):
	/

	4. Критеријум запослености
	мин.3-макс.15

	4.1. Промене броја запослених у 2010/2009 години
	

	>1
	/8

	=1
	/5

	<1
	/0

	4.2. Број запослених у предузећу (2010.)
	

	>50
	/7

	10– 50
	/5

	1 – 9
	/3

	УКУПНО БОДОВА (4.1.+4.2.):
	/

	5. Предложена висина суфинансирања трошкова иновативне активности из сопствених извора
	мин.0 –

 макс.5

	do 60%
	/0

	preko 60%
	/5

	УКУПНО БОДОВА (5):
	/

	6. Реалност понуде
	мин.0– макс.5

	понуда није реална
	0

	понуда је реална
	5

	УКУПНО БОДОВА (6):
	/

	7. Ниво развијености јединице локалне самоуправе на којој је привредни субјекат регистрован
	мин. 0 -макс.10

	I група– јединице локалне самоуправе чији је степен развијености изнад републичког просека
	/0

	II група– јединице локалне самоуправе чији је степен развијености у распону од 80 % до 100% републичког просека
	/3

	III група– јединице локалне самоуправе чији је степен развијености у распону од 60 % до 80% републичког просека
	/6

	IV група– јединице локалне самоуправе чији је степен развијености испод 60 % републичког просека
	/9

	Девастирана подручја– јединице локалне самоуправе чији је степен развијености испод 50% републичког просека
	/10

	УКУПНО БОДОВА (7):
	/

	8. Одобреност средстава по Мери подршке МСПП за јачање иновативности у 2011. Години
	мин. 0 – макс.5

	Привредном субјекту нису одобрена средства у 2011. години по Мери подршке МСПП за јачање иновативности
	/5

	Privrednom subjektu su odobrena sredstva u 2011. godini po Meri podrške MSPP za jačanje inovativnosti 
	/0

	UKUPNO BODOVA (8):
	


Један од услова да би предузеће могло да учествује у овом програму за суфинансирање је да се то предузеће налази у већинском домаћем власништву. Највеће учешће имају предузећа у прерађивачкој индустрији, што се иновативних активности тиче и то 34,46%. Иновативне активности које се односе на производ спровело је 71,86% малих и 28,14% средњих предузећа, док је иновације у домену услуга респективно имало 76,98% и 23,02% малих и средњих предузећа. Иновације су уведене у домену метода производње, начина набавке и испоруке и активности које представљају подршку пословном процесу. Највећи ефекат увођења иновација је остварен у домену побољшања квалитета производа и услуга, док је смањење трошкова материјала и енергије по јединици производа од далеко мањег значаја. 

Предузећа која немају могућности да учествују у иновативним активностима имају мање шансе да повећају флексибилност и квалитет учинака и смање трошкове рада и материјалне трошкове по јединици производа. То доводи до губитка сопствене конкурентности и учешћа на домаћем и међународном тржишту. Зато треба подстицати иновационе активности, јер оне доводе како до унапређења пословног процеса, тако и до развоја сектора МСП и целокупне привреде.
5.2.2. Мере подршке малим и средњим предузећима која имају тенденцију брзог раста – Газеле


Оно предузеће које су Агенцији за привредне регистре приликом регистрације дефинисана као брзорастућа, односно газеле, такође имају право на бесповратна средства. Газела је оно МСП које има следеће карактеристике:

· послује најмање пуне три године, 

·  независно је, односно не представља део холдинга, 

· има најмање 10 запослених, 

· у протекле три године не послује са губитком, и 

· остварује раст прихода од продаје најмање 30%.

Циљ инвестирања је повезивање предузећа са инвеститорима, израду средњорочног стратешког плана развоја предузећа, увођење нове организационе структуре, обуку и едукацију менаџмента итд. При том, за сваку групу активности унапред је прецизно одређен минималан и максималан износ бесповратних средстава за који предузећа могу аплицирати.


Комисија за оцењивање и селекцију, на основу одређених критеријума врши селекцију активности чији ће трошкови бити рефундирани. У Табели 9. су приказани критеријуми по основу којих Комисија врши селекцију захтева:

Табела 9: Критеријуми за оцењивање пријава у складу са Мером подршке МСП која имају тенденцију брзог раста 

	Критеријуми
	Максималан број бодова

	1. Кретање прихода од продаје производа/услуга у 2010. години у ...односу на 2008. Годину
	максимално 20 бодова

	раст преко 40%
	20

	раст до 30% – 40%
	10

	раст до 30%
	0

	2. Промене броја запослених 2010/2009. Години
	максимално 8 бодова

	>1
	8

	=1
	5

	<1
	0

	3. Број запослених
	максимално 7 бодова

	>50
	7

	15– 50
	5

	10– 15
	3

	4. Улагања (инвестиције) правног лица у 2008., 2009. и 2010. Години
	максимално 10 бодова

	преко 100.000 ЕУР у динарској противвредности
	10

	између 50.000 и 100.000 ЕУР у динарској противвредности
	5

	до 50.000 ЕУР у динарској противвредности
	0

	5. Улагања у истраживање и развој у 2010. години Издвајања за 

истраживање и развој 2010. – укупан приход 2010.
	максимално 5 бодова

	> 2 %
	5

	0– 2%
	3

	није било издвајања
	0

	6. тржиште пласмана производа/услуга правног лица:
	максимално 8 бодова

	домаће тржиште и тржиште ЕУ и друга међународна тржишта
	8

	домаће тржиште, као и тржиште ЦЕФТА потписница
	5

	домаће тржиште
	0

	7. Обим оствареног промета роба и услуга ка иностранству у 2011. Години
	максимално 15 бодова

	преко 500.000 ЕУР у динарској противвредности
	15

	између 100.000 и 500.000 ЕУР у динарској противвредности
	10

	до 100.000 ЕУР у динарској противвредности
	5

	предузеће не извози
	0

	8. Врста и квалитет предложене активности
	максимално 10 бодова

	усклађивање са захтевима домаћих и европских техничких прописа истандарда о безбедности производа/израда техничко– пројектне документације или студија о изводљивости/добијање и потврђивање патената и других права индустријске својине/увођење информационих система за развој пословања (ЕРП)/инвестмент реадинесс активности
	10

	усклађивање технолошких капацитета постројења с најбоље доступним техникама у области еколошке заштите/припрема за добијање права на коришћење еко– знака/ припрема средњорочног стратешког плана/ набавка специфичних софтвера
	7

	обуке/увођење нове организационе структуре
	5

	9. Утицај активности на повећање конкурентности
	максимално 7 бодова

	значајан и директан утицај на побољшање пословања и повећање конкурентности
	7

	утицај на побољшање пословања и повећање конкурентности
	5

	индиректан утицај на побољшање пословања и повећање конкурентности
	0

	10. Учешће у Мери подршке МСП која имају тенденцију брзог раста газеле у 2011. Години
	максимално 5 бодова

	Правном лицу нису одобрена средства у 2011. години у оквиру Мере подршке МСП која имају тенденцију брзог раста
	5

	Правном лицу су одобрена средства у 2011. години у оквиру Мере подршке МСП која имају тенденцију брзог раста
	0

	11. Предложена висина суфинансирања трошкова активности из сопствених извора:
	максимално 5 бодова

	преко 60%
	5

	50 – 60%
	0

	МАКСИМАЛАН БРОЈ БОДОВА
	100



Одобрена државна помоћ не сме прећи износ од 200 хиљада еура у динарској противвредности по кориснику у току било ког трогодишњег периода, а укупно расположива средства из буџета за реализацију ове Мере у текућој години износе 30 мил. динара.
5.2.3.  Мере подршке развоју иновативних кластера

Код нас МСП тежи кластер приступу, што представља удруживање два или више предузећа, не би ли довели до бољег квалитета пословања, као што има Европа. 
Сваки менаџмент предузећа жели да буде иновативно, квалитетно у смислу пословања, брзо и флексибилно. Баш звог тога треба подстицати тимски рад односно кластер приступ. Код нас званично постоји 20 кластера, и тто се најчешће јавља у области туризма, пољопривреде и прехрамбене индустрије.(5) До развијања кластера долази услед заједничког интереса, због потреба у подручју продаје, набавке, специјализованих услуга итд.

        2005.године покренут је Пилот пројекат подршке развоју кластера у Србији, све у циљу отварања нових радних места, повећању извоза и привредном расту Србије. Почетком 2008.године расписан је и први јавни позив. Те године буџет је износио 56,7 милиона динара, од чега је 31,8 милиона било из буџета Републике Србије, док је 24,9 милиона била донација Министарства спољних послова Краљевине Норвешке.

Услови и права ко сме да се пијави и користи ова бесповратна средства су јасно дефинисана јавним позивом. 

        Одлуку о избору пројекта чији ће се трошкови суфинансирати доноси Комисија узимајући у обзир следеће критеријуме: оцену заједничке активности кластера, оцену профила кластера, оцену истраживачко развојних резултата кластера, оцену резултата компанија чланица, оцену финансијског и оперативног капацитета кластера, оцену методологије, оцену буџета и трошковна ефикасност, оцену релевантност и оцену одрживости.

        Бесповратна средства имају могућност да користе новоосновани иновативни кластери који тек почињу са радом и кластери који већ постоје у развојној фази рада. Према Упутству за спровођење мера врши се оцена и одабир која предузећа ће бити финансирана, са напоменом да се могу тражити и додатне информације и то у току самог одабира и оцењивања. И једни и други кластери имају право само на један поднети захтев и у пројекту морају учествовати најмање три члана кластера. Ко није прошао селекцију има право на жалбу у року од 8 дана од дана пријема одлуке, и одлука о жалби се чека до 30 дана.


Кластер који је корисник новчаних средстава је у обавези да омогући надзор у свакој фази пројекта, и да омогући надлежнима да у сваком тренутку могу имати увид у финансијску и пројектну документацију.(9)
5.3. Остали начини финансирања

У условима економске кризе, највећи проблем МСП јесу како наћи повољне услове финансирања. Треба имати у виду да су МСП кључна за развој економије и представљају темељ привреде земаља. У данашње време МСП ретко размишљају о проширењу пословања и о развоју. Увођењем нових и повољнијих опција кредитирања, можемо довести до позитивног исхода размишљања као и до навођења МСП-а да улажу у свој развој и инвестиције, а не само у опстанак.

Имамо више фондова које ћемо споменути, који излазе у сусрет МСП-а.
·   Фонд за развој и иновације предузећа на западном Балкану (WB EDIF)

Овај фонд је основала Европска банка за обнову и разбој (EBRD), Европски инвестициони фон, Европска унија и немачки ДЕГ фонд.

Средства из фонда су намењена углавном за финансирање средњих предузећа која имају велики потенцијал за раст. Циљ фонда је да олакша приступ предузећима када су кредити банака у питању. Величина фонда је 77 милиона евра и минимални износ инвестиције по пројекту је један милион, а максимум 10 милиона евра. Фонд је основан у циљу олакшања законског окружења за иновативна и мала и средња предузећа. (30)
·  Фонд Европског инвестиционог фонда и Уни Кредит банке

Европски инвестициони фонд и Уни Кредит банка су потписали споразум чија је вредност oкo 30 милиона евра. Тај споразум подразумева гаранцију за пружање подршке МСП-а. Тиме је омогућено Уни Кредит банци да припреми програм за нове кредите са нижим и повољнијим каматним стопама и мањим средсвима обезбеђења. (31)
·  Фонд Европске инвестиционе банке и Уни Цаја банке

Европска инвестициона банка и Уни Цаја банка су потписали споразум у вредности од 200 милиона евра. Овај фонд је основан у циљу да финансира пројекте МСП-а, и предузећа која имају учешћа у услужном и индустријском сектору. Ту спада улагање у истраживања, иновације и развој, заштиту животне средине и у туризам.

Предузећа ће имати на располагању кредите са мањом каматном стопом, повољнијим роком доспећа и флексибилним плановима исплате. Овим се и унапређује сектор запошљавања. Европска инвестициона банка је власништво земаља ЕУ. Она учествује у остваривању циљева политике, тако што обезбеђује дугорочна средства за финансирање инвестиција.(32)
· Фонд револвинг кредита

Овај фонд служи за кредитирање малих и средњих предузећа и предузетника. 2001. и 2002. године, ЕУ је преко Европске агенције за реконструкцију одобрила Србији донацију у износу од 15 милиона евра. Пошто је била редовна отплата главнице и камате, формиран је Фонд револвинг кредит. До краја 2014. године у Србији су ова средства користила 867 МСП-а и укупна средства су била у износу од 90,3 милиона евра. Због успешности реализације донације, власништво над средствима Фонда револвинг кредита пренета је на Републику Србију. 

Износ појединачног кредита је од 20 хиљада до 200 хиљада евра. Та средства се могу користити изградњу објеката где ће бити смештена нека производња, за набавку опреме и постројења за производњу.
· Сарадња са Италијом - кредити за мала и средња предузећа и јавна комунална предузећа

2004. године Србији је одобрен кредит од 33,25 милиона евра од стране Владе Републике Италије. Овај фонд је користило 161 МСП. Постоји и нови кредит који је на располагању МСП и ЈКП (Јавна комунална предузећа). Нови кредит је користило 18 МСП-а, у износу од 3,6 милиона евра. Средства могу бити коришћена уз најдужи рок кредита од осам година до 2016, а уз краћи рок до 2024. године. Износ појединачног кредита је за микро предузећа од 5 хиљада до једног милиона евра, за МСП од 50 хиљада до милион евра, а за ЈКП од 150 хиљада до 2 милиона евра. 
·  Донација Краљевине Данске 

Кроз Програм локалног економској развоја на Балкану, где се пружају бесповратна финансијска средства, потписан је споразум између Краљевине Данске и Владе Репубике Србије. Количина новца у фонду је око два милиона евра. Тај новац је намењен за финансирање МСП-а, пољопривредника и задруга Јабланичког, Нишавског, Пчињског, Пиротског Топличког и округа (Програм LEDIB). Средства су расположива до краја 2018. Износ појединачног кредита је до 50 хиљада евра.(33)
·  Европска инвестициона банка - зајмови за мала и средња предузећа, предузетнике и локалну самоуправу

Европска инвестициона банка је Србији одобрила три Апекс глобална зајма, у укупном износу од 315 милиона евра. Обзиром да је интересовање за Апекс зајмове била велика, одобрен је нови зајам у износу од 250 милиона евра за финансирање МСП-а и локалне самоуправе. Од овог новца исфинансирано је 164 пројекта.   Одабир пројеката врше Министарство привреде, Министарство финансија и Народна банка Србије. (34)
5.4. Како омогућити бољи приступ изворима финансирања за МСП?
Да би се превазишле потешкоће са којима се сусрећу МСП при финансирању, потребно је увести реформе (регулаторне, правне и административне), треба побољшати сарадњу између јавног и приватног сектора, подстаћи мере за инвестирање. Увођењем ових мера МСП могу допринети привредном расту и преображају.

Постоји више препорука којих се морају придржавати, међу којима су:
1) Унапређење извршног поступка  (унапредити вансудско извршење на заложеним покретним стварима, унапредити судски извршни поступак, унапредити примену Закона о стечају итд);

2) Развити алтернативне изворе финансирања за МСП (промовисати развој небанкарског сектора и алтернативних облика финансирања, унапредити законски оквир за лизинг); 
3)  Поједноставити финансијске прописе којима се уређују активности МСП;
4) Повећати прикладност производа и проширити постојећу базу клијената зајмодаваца (развити подстицајне мере и механизме којима ће се подстаћи улагање у пружање банкарских услуга МСП и ширње услуга на секторе тржишта који су тренутно запостављени и спровести конкретне циљане мере за смањење нивоа ризика каматне стопе и валутног ризика у реалном сектору;
5) Оснажити службе које пружају подршку (постепено смањити улогу државе у квалификовању и лиценцирању проценитеља, наставити са унапређењем квалитета услуга и информација које пружају катастар непокретности, Агенција за привредне регистре и регистар залоге, унапредити лиценцирање и надзор над радом ревизора и подстаћи развој јединствене професије рачуновође,...);
6) Унапредити финансијску способност МСП да позејме додатна средства;
7) Унапредити техничке и административне капацитете МСП да позајме додатна средства;
8) Побољшати ставове предузећа према задуживању;
9) Оснажити преговарачку позицију МСП. (29)
6. Студија случаја: Начин финансирања рада приватне фирме ,,Јавор инжењеринг“


Јавор Инжењеринг представља малу приватну производњу са седиштем у улици Павла Лабата 91В, 11222 Београд. Бави се производњом грађевинске столарије, зидних елемената и кровне конструкције. Већ 11 година успешно производи монтажне куће на нашем тржишту и у иностранству.

Слика 4: Лого фирме Јавор Инжењеринг

Тренутни капацитет испоруке Јавор Инжењеринга је до 1500 m2, на годишњем нивоу. У ту испоруку спадају стамбени простори различитих структура и намена, викендица, породичних стамбених објеката, пословних и магацинских простора.

До 2013.године фирма је изнајмљивала простор у којој је била производња делова за монтажу објеката. Крајем 2013. фирма сели свој производни погон у сопствену халу, површине 266 m2, која се налази у Сопоту. Изградња хале је одпочела 2011. године.

Главни извор финансирања изградње је био кредит, који је фирма добила од Про Кредит банке у износу од 30 000 еура, који истиче крајем ове године. Остатак новца искоришћен за финансирање хале, је из сопствених извора. Изградња хале је фирму коштала око 100 000 еура.

Власник је конкурисао за добијање кредита, и од документације било му је потребно:

1. Решење о упису у регистар привредних субјеката код Агенције за привредне регистре;

2. Потврда о извршеној регистрацији са ПИБ-ом;

3. Извод из регистра привредних субјеката;

4. Решење о пореском задужењу и плаћеним порезима у последњих годину дана, податке о оствареном промету;

5. Оснивачки акт и статут предузећа;

6. Одлуку о разврставању правног лица (мало, средње, велико)

7. Финансијске извештаје за последњих годину дана пре одобрења кредита;

8. Извештај ревизора;

9. Биланс стања, биланс токова готовине и биланс успеха;

10. Долазак службеника банке и његов извештај о стању предузећа у смислу тренутног стања машина и репро материјала.


У својој производњи Јавор инжењеринг користи чамову резану грађу, ОСБ плоче (компресована пиљевина, димензија 122*240, дебљине 9 mm), минералну вуну, различите димензије ексера, шрафова, лепкове за лепљење дрвета (у тубама од 750 ml, фабрички затворени).


У својој производњи Јавор инжењеринг користи чамову резану грађу Ј/С (дебљине 25, 50, 80 mm)

· Резана грађа дебљине 25 mm користи се за дашчање и израду летви;

· Резана грађа дебљине 50 mm користи се за извлачење штафли (гредица димензије 50*80 mm);

· Резана грађа дебљине 80 mm користи се за израду фризова за паное.


Резана грађа свих димензија иде на резање на једнолисном циркулару. На даљу обраду иде грађа димензије 80 mm и она се пушта кроз четворострану блањалицу, а све у циљу добијања профилисаних фризова за израду паноа. Фризови даље иду на кратилицу, где се крате до одређене димензије, а затим се од таквих фризова кују рамови за паное.


Количина резане грађе која се обради у производњи је око 400 m3 годишње. Количина ОСБ плоча која се обради у производњи је око 12 000 м2 годишње. Количина минералне вуне која се обради у производњи је око 6 000 m2 годишње. Количина лепка која се искористи у производњи је око 100 kg годишње.

Фирма „Јавор Инженјеринг“ није у обавези да плаћа ни један специфичан порез из круга Закона о животној средини који не плаћају и остале грађевинске фирме, иако је њена ужа специјалност производња. 

Влада Републике Србије је тренутно у процесу доношења одлуке о укидању неких видова такси и пореза за производњу, да би се иста поспешила. 

Узимајући у обзир да је производни програм фирме уско фокусиран на неколико грађевинских производа, може се закључити да је једна од предности МСП то што за мали распон производа могу да подигну квалитет тих производа на виши ниво као своју конкурентску предност.

Саставни елементи за израду монтажних кућа су:

Зидни елементи (панои)


Зидни елементи се праве у радионици према пројекту и испоручују се на градилиште. Праве се у модуларним димензијама 120*260 cm и 60*260 cm, а могу бити спољни или унутрашњи, пуни или са уградним прозорима и вратима у зависности од места у склопу објекта.
Рам се обострано облаже ОСБ плочом 9 mm и испуњава вуном 50-100 mm (у зависности да ли је спољашњи или унутрашњи).

Кровни елементи (биндери)


Биндери се израђују од даске димензије 25 mm, а као испуна користи се штафла 80*50 mm.


Кровна конструкција се прави од решеткастих носача од просушене чамове грађе l класе. Монтажа носача се врши преко зидне конструкције на модуларном растојању. Кровни носачи се међусобно повезују дашчаном оплатом дебљине 24 mm у кровним равнима, плафонским летвама у плафонским равнима и вертикалним и хоризонталним спреговима, тако да се постиже стабилност крова и објекта.

Плафонска конструкција (ламперија)


Плафонска конструкција монтажне куће се састоји од роштиља, изолације, парне бране и плафонске облоге.


Резана чамова грађа димензије 25 mm (даска) се просече на циркулару до одређене ширине, затим се пропушта кроз четворострану блањалицу, све у циљу добијања готовог производа. Ламперија се везује у снопове по десет комада и носи на утовар.

Производња унутрашњих врата


За производњу унутрашних врата се користи сува чамова грађа дебљине 50 мм, која се обрађује у зависности од ширине штока и врсте врата, односно крила која се уграђују. Обрада се врши на машини која има у свом склопу једнолисни циркулар и фрезер. Крила која се уграђују се купују готова.
Производња стубова и ограда за терасе

Овде се користи сува резана чамова грађа дебљине 50 mm. Стубови се праве тако што се лепе лепком за дрво три чамове даске од 40 mm, након чега се обрађују на четвоространој блањалици. 
6.1.  Иновациона политика предузећа


Јавор инжењеринг дневно има 2 кубика нус производа. Директор са својим руководством је дошао на идеју да то треба искористити, и фирма 2013. године улаже новац из сопствених извора у куповину пелет пресе за производњу пелета, који има даљу функцију као сировина за грејање домаћинстава. У питању је модел ПД 200, која може да производи од 50 до 100 кг пелета на сат. Цена машине је 7000 еура и финансирана је из сопствених извора.


Тренд коришћења обновљиве енергије у свету је веома јак, па се и у Србији виде први кораци у том правцу. Коришћење пећи које као гориво користе пелет је све присутније у нашим домаћинствима, тако да овај правац иновативности има сигурну перспективу испред себе. Уложени новац би могао да се врати у року од три године, а у случају већег интересовања купаца, постоји и могућност повећања производње, куповином додатних преса, које би се финансирале из државних фондова.

Слика 5: Пелет преса пд 200


ПЕЛЕТ је еколошко гориво произведено од дрвног одпада. Енергетска вредност пелета је већа од било којег угља. Пелет је погодан за аутомаско ложење, јер има равномерну температуру без осцилација приликом сагоревања. За разлику од нафте, угља и гаса, пелет  приликом сагоревања не садржи штетне материје. Искоришћеност енергије из пелета је око 95 %, док је код осталих деривата око 70%.


Ово није једина иновативност у предузећу. Услед истицања кредита за прављење хале, остао је финасијски простор који омогућава даље напредовање фирме. Идеална позиција на само 150 m од трафоа и идеална осунчаност крова направљене хале, дала је идеју за нову иновацију. Да би у опште дошло до реализације иновационог пројекта потребно је добити сагласност од Министарства енергетике.


Та сагласност се огледа у добијању дозволе о повлашћеном произвођачу електричне енергије. Потребно је да произвођач електричне енергије поседује квоту. Квота у овом случају представља број КW електричне енергије коју може да призводи на сат. Највећи проблем је добити квоту.


Република Србија расписала је конкурс за доделу квота, за производњу електричне енергије из обновљивих извора. Фирма Јавор Инжењеринг је у фази конкурисања за добијање квоте. У зависности од квоте зависиће и величина подухвата, као и његова цена. Јавор инжењеринг има у плану да добије квоту за 35 кw електричне енергије по часу.


У питању су соларни панели који би били постављени на кров хале. Искоришћеност крова би била 60 %, што је довољно да се добије кредит од банке у износу од 30 000 до 50 000 евра. Једини предуслови за ову инoвацију су да објекат на коме се постављају соларни панели буде легализован и укњижен. Што објекат фирме ,,Јавор инжењеринг“ испуњава.

У питању је субвенционисани кредит за производњу соларне електричне енергије (соларна електрана). Фирма има сву потребну документацију, која је идентична докуентацији, која је била потребна за претходни кредит.

Слика 6: Соларни панели – најновија иновација

Ипак највећи проблем за данашње пословање је мањак обртних финансијских средстава.

Када просечан купац из Србије жели да купи кућу, у овом случају монтажну, њему је потребно око 80.000 еура. Од тог новца потребно је  купити плац, платити изградњу куће, и све прикључке. У неким случајевима и обезбедити потребне дозволе!!!! У Србији се више од 80% кућа ради без дозволе.

Плац се купује од уштеђевине или од продаје неке друге некретнине. Углавном та количина новца је довољна за почетак израдње куће. У таквим случајевима фирма преузима улогу банке и кредитира купца да би пројекат био довршен и спреман за живот. То је погрешно, али неопходно, јер се само тако у већини случајева затвара посао. Грађевинска фирма није банка и она не може то да издржи. Њен максимум је два до три таква аранжмана у тренутку, после и она остаје без средстава и то ствара огроман проблем.

Решење проблема је у самом старту. Држава Србија нема решено катастарско уређење,  самим тим нема детаљне урбанистичке планове и из тога произилази да не даје грађевинске дозволе. Када нема грађевинске дозволе тада банка не даје крадит, јер не може да стави хипотееку на објекат.   

Изградња монтажних кућа је углавном на периферији градова, што такође представља проблем. У тим деловима много је теже доћи до потребних дозвола него у центру града- где имамо у највише случајева изградњу зграда. У тим деловима људи имају проблем са власничком структуром (нерешено питање национализације, односно власништва ...итд).

Из овога произилази, да фирма није у стању да користи друге видове финансирања, као што су већи кредити, јер те исте кредите треба вратити. Без обртних средстава то је немогуће. А и одређени фондови који су нам понуђени, нуде да суфинансирају углавном 50 % трошкова. То за неке фирме није довољно. 

Фирма „Јавор Инжењеринг“ се данас фокусира на пословање у иностранству. Тако превазилази проблеме који су у нашој земљи, где је производња стала, огромни. 
7. Закључак


Досадашња разматрања и истраживања пружају добру основу да на крају заиста и размотримо, колико је иновативна Србија, а колико остале земље региона. Исто тако треба размотрити колико могућности мала и средња предузећа имају у смислу добијања повољних кредита од стране банака.


Дакле, иако, бележе бржи раст од просечног за ЕУ27, државе југоисточне Европе су далеко од иновационих лидера, а значајно каскају и за просеком ЕУ27. Србија је по питању иновативности типичан пример државе овог региона, са изузетком да ефикасније од окружења користи скромне ресурсе и инфраструктуру којима располаже за постизање иновационих резултата. Најзначајнији потенцијал региона је у људским ресурсима и још увек солидном истраживачком систему. Развој овог потенцијала морао би бити у центру пажње свих акција које за циљ имају пораст иновативности и конкурентости.


Прво, неопходно је убрзати изградњу институција, инфраструктуре и унапредити политичку стабилност региона, јер су управо ово критични „улазни“ чиниоци и конкурентности и иновативности региона. Најбољи гарант за остварења овога јесте прихватање стандарда Европске уније (не чланство ради чланства, већ чланство ради уређеног друштва). Наша анализа је показала да су државе региона које су даље стигле у процесу ЕУ интеграција боље по показатељима институција и инфраструктуре. Такође, на овај начин би се смањио одлазак младих у иностранство после школовања у Србији, а избегле би се и честе промене политика и стратегија које ометају иновативни развој земље.


Друго, неопходно је универзитетима и научним институтима дати значајнији простор и поставити их у центар економског и технолошког развоја, јер је то главни извор нових знања и потенцијалних иновација у земљама региона. Да би ово било могуће, потребно је универзитет преобразити и развијати у правцу предузетничких институција које су у стању да постану центри настанка иновативних предузећа и темељ за настанак региона знања. Један од добрих примера за развој у овом смеру свакако јесте и Универзитет у Новом Саду из кога је у последњих 15 година потекло више од 60 (малих, средњих и великих) на знању заснованих предузећа. Универзитети не би требали да се преузму иза задатака прошлог времена, већ да преузму значајнију улогу у представљању предузетничког духа и иновација међу наставницима и студентима како би истраживачки резултати налазили пут до тржишта. На овај начин ће универзитети постати не само извор нових идеја и знања за постојећа предузећа, већ и извор оснивања нових предузећа, нарочито у развијеним областима науке и технологије.

